E relijion ar Bouda (adalek - 600) e weler roud ar venec'h pe leaned kentañ. Un doare evit kavout ul lec'h sioul, pell eus buhez birvilh ar gempredidi, mat evit ar brederiadenn. Un disfi ouzh c'hoant an pinvidigezh a vagont ar voñzed (anv ar venec'h boudaat) ken ez eont da gantreal ha da gestañ o voued e-pad ur prantad-buhez. Bevañ a reont e-kichen lec'hioù lidañ anvet pagodennoù ha staget e vezont d'ur gumuniezh, met ivez d'ur genvreuriezh.